<classify> WAKATI usafi ri wa treni kutoka Dar es Salaam kwenda Moshi ukianza keshokutwa, baada ya majaribio kukamilika jana, usafiri huo kutoka Moshi kwenda Arusha, utafanyiwa majaribio mwishoni mwa mwezi huu, tayari kwa kufufua njia hiyo.Treni inayoanza safari Ijumaa Desemba 6, inaishia Moshi. Kipande kilichobaki hadi Arusha cha kilometa 86, kinatarajiwa kufanyiwa majaribio mwishoni mwa mwezi huu ikiwa ukarabati utakuwa umekamilika.Mkurugenzi Mkuu wa Shirika la Reli Tanzania TRC, Masanja Kadogosa alisema jana kuwa majaribio ya treni ya Dar es Salaam Moshi uliofanyika Jumapili na kumalizika jana asubuhi, umefanikiwa na abiria wawe tayari kufurahia usafiri huo kama shirika lilivyotangaza.Kadogosa amesema walifanya majaribio mabehewa tisa likiwamo moja la kubeba mizigo ya abiria, lakini yapo mabehewa mengine mengi ya akiba mahitaji yakiongezeka.Majaribio yameenda vizuri, tathimini wataifanya leo jana baada ya kufika lakini kwa kuwa nilikuwa katika sehemu ya safari, hakika treni ipo vizuri na tayari kubeba abiria Desemba sita kama tulivyotangaza, amesema Kadogosa.Akifafanua kuhusu mahitaji ya vituo, alisema vituo vipo vya kutosha kama ilivyotangazwa, lakini pia watakapoanza wataangalia mahitaji ya abiria na ikibidi wataviongeza au kuboresha ili kuwatumia wananchi vizuri.Kuna maombi ya wananchi awali kwamba vituo visiwe vingi, tunajua changamoto ya vituo vya porini lakini sisi tunaangalia mahitaji ya abiria, hatuwezi kuanzisha kituo, amesema.Kuhusu sehemu ya reli inayoendelea kukarabatiwa kutoka Moshi kwenda Arusha ya urefu wa kilometa 86, Kadogosa alisema kilometa 76 tayari zimekamilika na kwamba bado kilometa 10 pekee.  <topic>: KITAIFA 